        ROMÂNIA                                                                                 

     JUDEŢUL IAŞI                                       

MUNICIPIUL PAŞCANI                                                                           

  CONSILIUL LOCAL                                                            

H O T Ă R Â R E 

privind înfiinţarea clubului sportiv de drept public

Club Sportiv Municipal Paşcani

Consiliul Local al municipiului Paşcani, judeţul Iaşi;

Având în vedere expunerea de motive a Viceprimarului municipiului Paşcani, in calitate de initiator, prin care  propune  Consiliului Local   înfiinţarea Clubului Sportiv Municipal Paşcani;
 Având în vedere raportul de specialitate nr. 4737 din  19.03.2009, întocmit de Compartimentul Sport, Cultură, Culte, Comartimentul Juridic si Contencios si Serviciul Buget, Financiar, Contabilitate  din cadrul Primăriei municipiului Paşcani;

In baza   Rapoartelor  de avizare ale :

· Comisiei juridice, ordine publica,  drepturile si libertati cetatenesti;

· Comisiei de prognoze economico-sociale, buget, finante, industrie, agricultura, silvicultura, prestari servicii, comert si IMM-uri;
· Comisiei pentru invatamant si activitati stiintifice, culturǎ, culte, tineret, sport  şi turism  din cadrul Consiliului local al municipiului  Pascani;
În conformitate cu prevederile Legii nr. 69 din 28 aprilie 2000, privind educaţia fizică şi sportul, cu modificarile si completarile ulterioare;
 Avand in vedere prevederile HG nr. 884 din 13 septembrie 2001, pentru aprobarea Regulamentului de punere în aplicare a dispoziţiilor Legii educaţiei fizice şi sportului nr. 69/2000;
In conformitate cu prevederile art. 1, art. 3 alin. (1) si (4)  si ale art. 17 din Legea nr. 213/1998, privind proprietatea publica si regimul juridic al acesteia, cu modificarile si completarile ulterioare;
In conformitate cu  dispozitiile art. 36 alin. (1), alin.(2) lit.d), alin.(6) lit.a) punctele 1, 3,  5, 6, 19 si ale alin.(9) din Legea nr. 215/2001, privind administratia publica locala,  republicata, cu modificarile si completarile ulterioare;
In temeiul dispozitiilor  art.45 alin.(1) din Legea 215/2001, privind administraţia publică locală, republicată, cu modificările şi completările ulterioare,
H O T Ă R Ă Ş T E:

Art. 1 Se aprobă înfiinţarea Clubului Sportiv de drept public „Club Sportiv Municipal” Paşcani (C.S.M. Paşcani), instituţie publică cu personalitate juridica, aflată în subordinea Consiliului Local al municipiului Paşcani, cu sediul principal în municipiul Paşcani,  str. Stadionului nr. 1, judetul Iasi.
Art. 2 C. S. M. Paşcani va fi înscris ca structură sportivă în Registrul Sportiv de la Agenţia Naţională pentru Sport.
Art. 3 C.S.M. Paşcani se organizează ca o structură polisportivă cu mai multe secţii pe ramuri de sport: Atletism, Arte marţiale, Baschet, Box,  Canotaj, Culturism  si Fitness, Dans sportiv, Fotbal,  Handbal, Haltere, Judo, Lupte,  Rugby, Şah, Sportul pentru   persoane cu handicap, Sportul pentru toti,  Tenis,  Tenis de masă, Volei.
Art. 4 Se aproba transmiterea in folosinta gratuita  catre CSM Pascani, pe o perioada  de 5 ani, în vederea constituirii bazei materiale necesare activităţii sportive, bunurile  aflate in proprietatea publica a municipiului Pascani  si in  administrarea municipiului Paşcani si anume : Baza sportivă situată în Str. Stadionului nr.1, Sala de sport  situata in Aleea Sportului  nr. 23; Sala de sport  situata in str. Stadionului nr. 1; Baza sportiva  situata in str. Ceferistilor – Stadion Locomotiva.
Art. 5 Cheltuielile pentru înfiinţarea, înregistrarea, afilierea la federaţii şi organizarea clubului se suportă din bugetul local de la capitolul 67 - Cultură Sport.
Art. 6 Bugetul de venituri şi cheltuieli al clubului se aprobă anual de către Consiliul Local al municipiului Paşcani.
Art. 7  Asocierea clubului si/sau  sectiilor cu persoane fizice sau juridice, in vederea  pregatirii, selectionarii, cresterii si promovarii  sportului se face cu aprobarea Consiliului Local al municipiului Pascani.

           Art. 8   Consiliul Local al municipiului Pascani  hotaraste  dizolvarea  si lichidarea clubului sportiv.

Art. 9   Consiliul  Local al municipiului Pascani  numeste :

-Consiliul de Administratie alcatuit  din 5 membri, pe o perioada de 4 ani;

-Comisia de cenzori  alcatuita  din 2 membri, pe o perioada  de 4 ani;

-Directorul.

Art. 10 Consiliul Local al municipiului Pascani  aproba  modificarea  Regulamentului de organizare si functionare al Clubului, la propunerea Consiliului de Administratie.

Art. 11 Organigrama  si statul de functii se aproba de Consiliul Local al municipiului Pascani, la propunerea Consiliului de Administratie al C.S.M. Pascani.

Art. 12  Se aproba  Regulamentul de organizare si functionare a C.S.M. Pascani. Conform anexei 1, parte integranta  din prezenta hotarare.

Art. 13 Cu ducerea la îndeplinire a prezentei hotărâri se încredinţează Viceprimarul municipiului Paşcani, Serviciul, Buget, Financiar, Contabilitate şi Compartimentul Sport, Cultură, Culte  din cadrul aparatului de specialitate al Primarului municipiului Paşcani.

           Art. 14  Serviciul administraţie  publică  va comunica în copie prezenta hotărâre:

· Instituţiei Prefectului Judeţului Iaşi
· Primarului municipiului Paşcani
· Viceprimarului municipiului Pascani
· Serviciului Buget, Financiar, Contabilitate

· Compartimentului Sport, Cultură, Culte

· Mass-media.
  PREŞEDINTE DE ŞEDINŢĂ                                               Contrasemnează

   Consilier  local, IOAN IONIŢĂ                                                 SECRETAR

                                                                                                MIRCEA ZUZAN
NR.  70
Din :  14.04.2009









ANEXA 1

                    LA HCL  NR. 70 / 14.04.2009   

   PRIMĂRIA MUNICIPIULUI PAŞCANI

CLUBUL SPORTIV PAŞCANI

REGULAMENTUL DE ORGANIZARE ŞI FUNCŢIONARE A CLUBULUI SPORTIV MUNICIPAL PAŞCANI

CAPITOLUL  I

Denumirea, forma juridica, sediul, durata

Art.1 Denumirea clubului sportiv este „Clubul Sportiv Municipal Paşcani”, numit C.S.M. Paşcani.

Art.2 Clubul Sportiv Municipal Paşcani, din subordinea  Municipiului Paşcani este persoană juridică de drept public, înfiinţată ca instituţie publică.

Art.3 C.S.M. Paşcani îşi desfăşoară activitatea în conformitate cu prevederile legale în vigoare şi cu prezentul regulament.

Art.4 C.S.M. Paşcani se organizează şi funcţionează după regulamentul de organizare şi funcţionare propriu, aprobat de Consiliul Local al municipiului Paşcani şi se bucură de drepturile conferite de lege. 

Art.5 

(1) Sediul clubului: municipiul Paşcani, str. Stadionului, nr.1;

(2) însemnele şi culorile: emblema municipiului Paşcani, pe culori alb şi albastru, cu inscripţia iniţialelor C.S.M. Paşcani.

Art.6 Schimbarea denumirii C.S.M. Paşcani poate fi făcută numai de Consiliul Local al municipiului Paşcani, cu avizul Agenţiei Naţionale pentru Sport.

         Art. 7– Durata de functionare a Clubului Sportiv Municipal Pascani este nelimitata
CAPITOLUL II

SCOPUL ŞI OBIECTUL DE ACTIVITATE

Art.8 C.S.M. Paşcani s-a înfiinţat prin Hotărârea Consiliului Local Paşcani, în scopul organizării şi administrării activităţilor sportive din Municipiul Paşcani. 

Art.9 (1) Obiectul de activitate al C.S.M. Paşcani este:

a) selecţia, pregătirea, performanţa şi participarea la competiţiile interne şi internaţionale;

b) promovarea spiritului de fair-play, combaterea şi prevenirea violenţei şi dopajului în sport;
c) administrarea bazei sportive proprii;

d) organizarea de competiţii sportive în conformitate cu statutele şi regulamentele federaţiilor sportive naţionale. 

(2) C.S.M. Paşcani desfăşoară şi alte activităţi în vederea realizării scopului şi obiectul de activitate, în condiţiile legii.
CAPITOLUL III

STRUCTURA ORGANIZATORICĂ ŞI FUNCŢIONAREA CLUBULUI SPORTIV MUNICIPAL PAŞCANI
Art.10 C.S.M. Paşcani are în structură următoarele secţii pe ramuri de sport:

Arte marţiale  (Qwan ki do);
Atletism;

Baschet;

Box;
Lupte;

Judo;

Fotbal tenis caj;

Canotaj;

Culturism şi Fitness;

Dans Sportiv;
Fotbal;

Handbal;

Haltere ;
Rugby;

Şah;
Sportul pentru persoane cu Handicap;

Sportul pentru Toţi;
Tenis;

Tenis de masă;

Volei.
        Art.11 Clubul Sportiv Municipal Paşcani se afiliază la federaţiile sportive naţionale corespunzătoare secţiilor pe ramură de sport, şi după caz la asociaţiile judeţene.
Art.12 (1) Desfiinţarea unei secţii sau înfiinţarea unei secţii sportive noi se poate face numai printr-o hotărâre a Consiliului Local Paşcani, la propunerea directorului clubului. 
(2) În cazul desfiinţării unei secţii pe ramură de sport, C.S.M. Paşcani se obligă să întreprindă demersurile necesare pentru radierea din evidenţele federaţiilor sportive naţionale, conform procedurii stabilite prin statutul federaţiei şi după caz, de la asociaţia judeţeană la care s-a afiliat. 

CAPITOLUL IV

CONDUCEREA CLUBULUI
Art.13Având în vedere regimul juridic al Clubului Sportiv de persoană juridică de drept public şi instituţie publică în subordinea Municipiului Paşcani, Consiliul Local este membru fondator unic, având atribuţii depline de supraveghere şi control asupra activităţii Clubului Sportiv. 

        Art. 14  Organele de conducere, administrare si control ale clubului sportiv sunt:

-Consiliul de Administratie – ca organ de conducere;

-Directorul – ca organ executiv;

-Comisia de cenzori.

Art.15 Consiliul de administraţie, ca organ de conducere are următoarele atribuţii: 
a) Avizeaza si propune Consiliului Local Pascani, spre aprobare, bugetul anual de venituri si cheltuieli ale clubului ;

b) Propune organigrama, numarul de personal si salarizarea personalului din cadrul clubului sportiv, in conditiile legii si le supun aprobarii Consiliului Local ;

c) Aproba transferul sportivilor din si in cadrul clubului sportiv, precum si indemnizatiile de transfer cât şi grevarea clubului de sarcini;
    d) aprobă planurile de pregătire prezentate de antrenorii clubului;

e Aproba managementul financiar al clubului ;

f) Efectueaza procedura legala de inscrieri in Registrul sportiv si obtinerea Certificatului de identitate sportiva  ;

     g) Indeplinesc alte atributii prevazute in prezentul regulament ori stabilite de Consiliul Local la municipiului Pascani

Art.16Activitatea C.S.M. Paşcani este condusă de un director, numit prin hotărâre a Consiliului Local Paşcani.

Art.17 (1) Directorul are următoarele atribuţii:

 a) asigură aplicarea şi respectarea dispoziţiilor legale în vigoare;

b) organizează şi conduce activitatea clubului şi răspunde de îndeplinirea obiectivelor stabilite;

c) asigură respectarea Regulamentului intern al clubului de către personalul salariat al acestuia.

d) reprezintă, personal sau prin delegat, clubul în relaţiile cu organismele sportive interne sau internaţionale, cu celelalte instituţii publice sau private, organe jurisdicţionale, organizaţii sau agenţi economici, precum şi cu persoanele fizice şi juridice române sau străine.  

e) elaborează programele de dezvoltarea ale clubului;

f) negociază şi semnează contracte şi acte juridice de angajare a clubului, cu avizul Consiliului de administraţie;

g) coordonează şi elaborează activitatea desfăşurată în cadrul secţiilor pe ramură de sport din cadrul clubului, precum şi a antrenorilor, în vederea realizării scopului şi obiectului de activitate ale clubului;

h) în calitate de ordonator terţiar de credite îndeplineşte toate atribuţiile ce îi revin, conform dispoziţiilor legale în vigoare şi răspunde potrivit legii de:

· utilizarea creditelor bugetare;

· realizarea veniturilor;

· folosirea cu eficienţă şi eficacitate a sumelor primite de la bugetul local;

· integritatea bunurilor transmise în folosinţa clubului;

· organizare şi ţinerea la zi a contabilităţii clubului;

· prezentarea la termen a dărilor de seamă contabile asupra execuţiei bugetare.

i) stabileşte şi delegă atribuţii pe trepte ierarhice şi funcţii, având în vedere prezentul regulament de organizare şi funcţionare, precum şi structura organizatorică a clubului;

j) răspunde, potrivit reglementărilor legale în vigoare, de încadrarea personalului din subordine, pe baza criteriilor şi condiţiilor stabilite de Consiliul de administraţiei;

k) organizează controlul îndeplinirii sarcinilor de către personalul din subordine şi urmăreşte aplicarea măsurilor dispuse;

l) aplică, în condiţiile legii, sancţiuni disciplinare personalului, în cazul săvârşirii de abateri disciplinare şi dispune repararea prejudiciilor produse;

m) analizează, periodic, împreună cu antrenorii, stadiul îndeplinirii obiectivelor stabilite şi rezultatele obţinute de sportivii legitimaţi la club;

n) urmăreşte pregătirea şi participarea sportivilor la competiţiile prevăzute în calendarul competiţional intern şi internaţional al clubului, precum şi organizarea competiţiilor proprii şi acţiunilor de selecţie;

o) participă la principalele competiţii interne şi internaţionale ale clubului;

p) asigură constituirea şi actualizarea permanentă a fondului documentar şi a băncii de date ale clubului, respectiv:

· actele normative în vigoare privind activitatea sportivă;

· regulamentul de organizare şi funcţionare propriu;

· regulamentul intern;

· hotărârile Consiliului Local al municipiului Paşcani repartizate clubului, care reglementează activitatea clubului sportiv;

· statutele şi regulamentele federaţiilor sportive naţionale la care clubul este afiliat;

· programele de dezvoltare ale clubului;

· evidenţa sportivilor legitimaţi sau nelegitimaţi, cuprinşi în pregătire;

· rezultatele obţinute de sportivi în competiţiile interne şi internaţionale oficiale.

q) dispune măsuri pentru promovarea spiritului de fair-play şi pentru combaterea şi prevenirea violenţei şi dopajului în sport;

r) asigură şi răspunde de integritatea, întreţinerea şi funcţionarea în condiţii optime a bazei materiale sportive din patrimoniul clubului;

s) orice alte atribuţii, cu excepţia celor date potrivit reglementărilor legale, în competenţa altor organe;

t) prezintă periodic – trimestrial, Consiliului Local al municipiului Paşcani şi lunar Consiliului de Administraţie, informări cu privire la activitatea clubului;

(2) directorul C.S.M. Paşcani este ordonator terţiar de credite.

Art.18 C.S.M. Paşcani va funcţiona conform structurii de personal din organigrama aprobată de Consiliul Local al municipiului Paşcani.
Art.19 Comisia de cenzori are următoarele atribuţii:


a) verifica executia bugetara, propunerile pentru proiectul de buget de venituri si cheltuieli pentru anul urmator si propunerile pentru rectificarea bugetului pentru anul in curs;

b) verifica, cel putin o data pe semestru, gestiunea clubului, consemnand constatarile intr-un registru de procese-verbale, care se pastreaza de presedintele comisiei sau de un alt membru stabilit de aceasta; 


c) stabileste registrele clubului, necesare desfasurarii unui bun management financiar; 
d) intocmeste, pe baza verificarilor efectuate, si prezinta Consiliului de administraţie rapoarte asupra activitatii sale si asupra gestiunii clubului, 
e) propune spre aprobare Consiliului de administraţie , proiecte de programe cu masuri necesare desfasurarii managementului financiar; propune imputarea si recuperarea sumelor ce reprezinta despagubiri pentru pagube produse de personalul ce deserveste clubul sau de membri ai acesteia. Recomanda Consiliului de administraţie sesizarea organelor de urmarire penala, cand constata savarsirea unor infractiuni financiar-contabile;
f) cel puţin o dată pe an, întocmeşte şi prezintă Consiliului de administraţie rapoarte asupra activităţii sale şi asupra gestiunii clubului.

CAPITOLUL V

PATRIMONIUL ŞI VENITURILE CLUBULUI

Art.20 Patrimoniul initial al Clubului Sportiv Munucipal Pascani este alcatuit din bunurile care fac parte din domeniul public al municipiului Pascani, transmise in folosinta gratuita pe o perioada de 5 (cinci) ani si anume :

· Sala de sport situata in str.Aleea Sportului nr.23, cu obligatia de a permite desfasurarea activitatilor sportive din cadrul Liceului M.Sadoveanu si a Scolii nr. 5, conform programei scolare cu acordul conducerii C.S.M.-ului ;

· Sala de sport  situata in str.Stadionului nr. 1 ;
· Sala de sport  situata in Aleea Sportului nr. 23;
· Baza sportiva  situata in str.Stadionului nr. 1 si anume : stadionul CFR cu dotarile aferente, cladire cu vestiare, cantonament, bai, bucatarie, centrala, birouri , etc. (toate acestea dotate corespunzator), stadionul SIRETUL, terenul de zgura si spatiile dintre aceste terenuri ;

· Baza sportiva situata in str.Ceferistilor – stadionul LOCOMOTIVA – prioritar pentru sectia de rugby , precum şi sumele alocate de la bugetul local al municipiului Paşcani.
Art.21 Veniturile, indiferent de sursă şi cheltuielile de orice natură ale clubului, sunt cuprinse în bugetul anual propriu.

Art.22 (1) Administrarea bugetului anual de venituri şi cheltuieli se face în condiţiile prevăzute de normele privind finanţele publice, atât pentru alocaţiile de la bugetul local al municipiului Paşcani cât şi pentru celelalte venituri.

(2) Bugetul anual al C.S.M. Paşcani cuprinde la partea de venituri:

· venituri de la bugetul local şi /sau de stat;

· venituri proprii;

· alte venituri, în condiţiile legii.

(3) Bugetul anual al C.S.M. Paşcani se aprobă de către Consiliul Local Paşcani.

(4) Soldurile anuale rezultate din execuţia bugetului clubului se raportează în anul următor şi fac obiectul noului buget al clubului.

Art.23 (1) Veniturile obţinute din activităţi se gestionează şi se utilizează la nivelul clubului în vederea realizării scopului şi obiectului de activitate, fără vărsăminte la bugetul local şi/sau de stat şi fără afectarea alocaţiilor de la acelaşi buget. 

 (2) Sursele de finanţare ale Clubului Sportiv Municipal Paşcani provin din:

· alocaţii de la bugetul local al municipiului Paşcani;

· venituri din activităţi economice realizate în legătură directă cu scopul şi obiectul de activitate al clubului;

· sume obţinute din transferul sportivilor;

· cotizaţii şi contribuţii băneşti şi în natură ale simpatizanţilor;

· donaţii şi sume sau bunuri primite prin sponsorizări;

· venituri obţinute din reclamă şi publicitate;

· venituri pentru care se datorează impozite pe spectacole;

· venituri obţinute din exploatarea bunurilor aflate în patrimoniul acestuia;

· indemnizaţii obţinute din participarea la competiţii, spectacole şi demonstraţiile sportive;

· prin asocierea sectiilor cu alte asociatii sau personae juridice, numai          cu aprobarea Consiliului Local, cu respectarea obiectului de activitate 
· sume rămase din exerciţiul financiar precedent;

· alte venituri în condiţiile legii.

Art.24 Clubul Sportiv Municipal Paşcani poate întreprinde activităţi economice, în condiţiile legii, în vederea realizării scopului şi obiectului de activitate.

CAPITOLUL VI

SUPRAVEGHEREA ŞI CONTROLUL CLUBULUI SPORTIV MUNICIPAL PAŞCANI

Art.25 Supravegherea C.S.M. Paşcani, se face de către comisia de specialitate a Consiliul Local al municipiului Paşcani, iar controlul de către organismele cu atribuţii în materie cu privire la activitatea sportivă desfăşurată. 

CAPITOLUL VII 

SANCŢIUNI

Art. 26 (1) Sanctiunile ce vor fi acordate antrenorilor si sportivilor clubului sunt  urmatoarele :

a. Avertisment ;

b. Reducerea retributiei sau indemnizatiei pe o durata de 1- 3 luni, cu        5-1o% ;

c. Suspendarea activitatii sportive intre 1 – 24 luni ;

d. Reducerea sau anularea premiilor sau a recompenselor ;

e. Excluderea din cadrul clubului .

(2) – In cazul angajatilor clubului le sunt aplicabile dispozitiile cu privire la legislatia muncii .

Art.27 Aplicarea sancţiunilor se face cu respectarea Regulamentului intern care va fi aprobat de către Consiliul de administraţie în fiecare an competitiţional

CAPITOLUL VIII

DISPOZIŢII FINALE

Art.28Clubul Sportiv Municipal Paşcani este supus înregistrării în Registrul Sportiv.

Art.29 Clubul Sportiv are ştampilă, emblemă, insignă şi steag propriu.

Art.30 (1) C.S.M. Paşcani deţine exclusivitatea:

· dreptului asupra imaginii de grup sau individuale, statică şi/sau în mişcare a sportivilor săi;

· dreptul de folosinţă asupra siglei sau emblemei proprii;

· drepturile de reclamă, publicitate şi de televiziune la competiţiile pe care le organizează sau la care participă, după caz.

(2) Drepturile menţionate mai sus pot fi cesionate de club, altor persoane juridice sau fizice, în condiţiile legii.

Art.31 Organul de control va fi o Comisie de cenzori, compusă din Două persoane, ce va funcţiona pe o perioadă de patru ani.

Art.32 Durata de funcţionare a clubului este pe o perioadă nedeterminată.

Art.33 Prevederile prezentului regulament se pot completa cu alte dispoziţii legale în domeniu,  prin hotarare a Consiliului Local .
Art. 34 Pe durata desfasurarii activitatii in cadrul clubului, relatiile de munca intre salariati sunt de subordonare fata de conducerea clubului si de colaborare intre cei aflati pe niveluri ierarhice egale ;

Art. 35 Toti antrenorii si instructorii sportivi sunt pe acelasi nivel ierarhic , indifferent de forma de angajare, intre ei existand doar relatii de colaborare ;

Art. 36 Dizolvarea si lichidarea Clubului Sportiv se va face in conditiile legii şi cu aprobarea Consiliului Local al municipiuluzi Paşcani.

Art. 37 Litigiile aparute intre club si alte persoane vor fi solutionate pe cale amiabila si, in caz contrar, vor fi deferite instantelor judecatoresti sau organismelor competente .

Art. 38  Orice situatie aparuta pe parcursul functionarii clubului sportive necuprinsa  in prezentul regulament sau in normele legale in vigoare va fi rezolvata prin hotarare a Consiliului Local.







